Sturla tryggði ÍR-ingum sætan sigur í Krikanum
ÍR-ingar fögnuðu sætum sigri gegn FH-ingum, 30:29, þegar liðin áttust við í Olís-deild karla í handknattleik í Kaplakrika í kvöld.
Það var Sturla Ásgeirsson sem tryggði ÍR-ingum sigurinn þegar hann skoraði sigurmarkið 15 sekúndum fyrir leikslok. ÍR-ingar fengu vítakast. Ágúst Elí Björgvinsson, markvörður FH, varði vítið en Sturla náði frákastinu og skoraði. FH-ingar fengu síðustu sóknina en misstu boltann klaufalega út af og ÍR-ingar fögnuðu sætum sigri.
ÍR-ingar voru skrefinu á undan heimamönnum nær allan tímann og náðu mest sex marka forskoti í fyrri hálfleik, 14:8. FH-ingar náðu að laga stöðuna og í hálfleik var staðan, 17:18.
Seinni hálfeikur var í járnum lengi vel. ÍR-ingar virtust ætla að sigla fram úr undir lokin þegar þeir náðu fjögurra marka forskoti en FH-ingum tókst að jafna og spennan var mikil á lokamínútunum.
Mörk FH: Ísak Rafnsson, 10, Einar Rafn Eiðsson 6, Ásbjörn Friðriksson, 4/1
Benedikt Reynir Kristinsson, 3, Magnús Óli Magnússon 2 , Halldór Guðjónsson 2
Ragnar Jóhannsson 1, Atli Rúnar Steinþórsson 1.
Mörk ÍR: Sturla Ásgeirsson 8/5, Guðni Már Kristinsson 5 Arnar Birkir Hálfdánarson 4, Björgvin Hólmgeirsson 5, Jón Heiðar Gunnarsson 4, Sigurjón F. Björnsson 2, Davíð Georgsson 2, Máni Gestsson 1.
ÍR-ingar fögnuðu sætum sigri gegn FH-ingum, 30:29, þegar liðin áttust við í Olís-deild karla í handknattleik í Kaplakrika í kvöld.
Það var Sturla Ásgeirsson sem tryggði ÍR-ingum sigurinn þegar hann skoraði sigurmarkið 15 sekúndum fyrir leikslok.
ÍR-ingar virtust ætla að sigla fram úr undir lokin þegar þeir náðu fjögurra marka forskoti en FH-ingum tókst að jafna og spennan var mikil á lokamínútunum.